Beállítások: Logisztika

Az eVIR rendszer logisztikával kapcsolatos beállításait lehet elvégezni ezen a részen.

Rendszer → Beállítások → Rendszerbeállítások

Áfa analitika megjelenítése
A bizonylatok alsó részén az ÁFA kulcsok szerinti összesítés minden esetben jelenjen meg, vagy pedig ÁFA körön kívüli bizonylatok esetén (ahol nincs ÁFA tartalom) ne jelenjen meg

Akciós ár esetén is partner kedvezmény
A partnerhez beállított kedvezmények csak normál árkategóriából legyenek számolva, vagy az árkategóriához tartozó akciós árakból is.

Alapértelmezett cikk áttekintő sorrend
Cikk áttekintőben a tételek időrendben csökkenő vagy növekvő sorrendben szerepeljenek

Alapértelmezett fizetési mód
A pénzügyi törzsadatokban meghatározott fizetési módok közül kiválasztható, hogy melyik legyen az alapértelmezett hacsak a partnerhez nincs beállítva egyedi fizetési mód

Alapértelmezett stornó raktár
Stornó számla esetén az eredeti számlán szereplő termékek hova kerüljenek: új stornó raktár jöjjön létre, oda kerüljön ahonnan a bizonylatra került, vagy a rendszer alapértelmezett raktárába. (Stornó esetén ha a termék egy másik bizonylatról jött, akkor nem raktárba kerül, hanem visszamegy arra a bizonylatra ahonnan érkezett)

A megjegyzés mező látható sorainak száma
Bizonylat készítésekor a bizonylat megjegyzés mező hány sort tartalmazzon. Maga a megjegyzés lehet ennél hosszabb a nyomtatott bizonylaton, de egyszerre csak ennyi sornyi lesz látható belőle a felületen.

Árrés számítása
Az árrés számítás algoritmusa

Beszerzési ár kezelése
Tényleges beszerzési ár / utolsó beszerzési ár, vagy pedig súlyozott átlagár legyen használatban

Bizonylat első példány
A bizonylatok eredeti példányát emailben küldje el a rendszer vagy PDF-et generáljon belőle

Bizonylat készítője a bizonylaton
Rajta legyen-e a bizonylaton, hogy ki készítette. Ha igen, akkor választható, hogy a felhasználói név, vagy pedig a felhasználóhoz rendelt partner neve szerepeljen.

Bizonylatok nyelvét használja új bizonylat készítésekor
Új bizonylat készítésekor ha az másik bizonylat alapján készül, akkor figyelembe vegye-e a forrás bizonylat nyelvét.

Bizonylatokon példányszám
Rajta legyen-e a bizonylaton a példányszám, valamint ehhez kapcsolódóan az eredeti / másolat megjelölés. Számla esetén SEM kötelező feltüntetni már sok éve.

Bizonylatok végén aláírás
A bizonylatok alján legyen-e külön kiemelt helye az aláírásoknak, pecsétnek, kiállító nevének. Számla esetén SEM kötelező már régóta az aláírás, inkább csak a termék / készpénz átadását/átvételét lehet vele igazolni.

Bizonylat pénznemének kötelező megtartása
Ha az új bizonylat másik bizonylat alapján készül, akkor a forrás bizonylat pénznemét megtartsa-e az új bizonylat beemeléskor.

Cikkszám oszlop, tételsorainak végére IS
Bizonylat készítésekor tétel hozzáadáskor a cikkszám oszlop csak az első oszlopban szerepeljen, vagy az első és az utolsó oszlopban is.

Engedmény megjegyzés
Tételenként a tételhez milyen módon tüntesse fel az engedmény számítás algoritmusát

Engedmény részletező megjegyzés helye
Az engedmény olyan helyre kerüljön, ahol az tovább tud menni másik bizonylatra (pl. szállítólevélről számlára), vagy olyan helyre, ahonnan nem kerül átmásolásra ha ez a bizonylat felhasználásával új bizonylat kerül kiállításra.

Export/Fordított ÁFÁ-s számlánál partner adószám megkövetelése
Export és fordított ÁFÁ-s bizonylat esetén kötelező legyen-e megadni a vevő adószámát, illetve ennek hiányára figyelmeztessen-e.

Fedlap automatikus nyomtatás átutalásos számlához
Ha a vevőnek más a postacíme, és a számlázási vagy székhely címe ettől eltér, akkor nem-készpénzes számlához olyan külön oldalt tud generálni a rendszer, amit jobb ablakos borítékba a számla elé lehet hajtogatni.

Forrás bizonylatszám nyomtatás
Ha az új bizonylat egy másik bizonylat felhasználásával készül, akkor a felhasznált forrás bizonylat sorszámát a tételekhez feltüntesse-e a rendszer automatikusan

Hozzáadandó cikkek rendezés
Termékek és szolgáltatások keresésekor a találatokat cikkszám vagy megnevezés sorrendben jelenítse meg a felületen

Hozzáadható új cikkek sorainak maximális száma
Termékek és szolgáltatások keresésekor a találatok maximális száma. A túl nagy szám jelentős lassulást tud eredményezni a megjelenítésben

Megnevezés vágásának hossza
A termék/szolgáltatás megnevezése maximum ilyen hosszúságban jelenik meg, ha ennél hosszabb, akkor az már elrejtésre kerül.

Mennyiség legördülő maximális elemszáma
Hol legyen a váltás a legördülő és a beírandó mező között. 0 érték esetén minden esetben be kell írni a mennyiséget, nincs legördülő menü.

Nettó és bruttó árak megjelenítése
Bizonylat készítésekor csak a nettó árak, vagy pedig a nettó és a bruttó árak is jelenjenek meg

PDF bizonylat tétel szeparátor
A bizonylatok esetében a tételeket válassza-e el egy üres sor a jobb olvashatóság kedvéért.

Pénznemhez megjegyzés szövege
Pénznemenként csak egy megjegyzés legyen, vagy telephelyenként külön lehessen megadni. Ha telephelyenként külön megjegyzés van megadva, akkor pl. lehetőség van telephelyenként pénznemenként külön bankszámlaszámot nyomtatni a bizonylatokra.

Számla 100.000,- HUF-nál több ÁFA esetén a partner adószám megkövetelése
NAV Onlineszámla adatszolgáltatáshoz a vevő adószámának megkövetelése

Tétel sorrend a bizonylaton
A bizonylatokon a tételek a rögzítés sorrendjében, vagy cikkszám vagy megnevezés szerint rendezve jelenhetnek meg.

Többsoros megjegyzés
A bizonylatokon szereplő tételekhez egy sornyi, vagy pedig több sornyi megjegyzést lehessen felvinni.

Rendszer → Felhasználói fiók → Saját beállítások